LT
L 37/52
Europos Sąjungos oficialusis leidinys
2022 2 18
KOMISIJOS SPRENDIMAS (ES) 2022/220 2022 m. vasario 15 d. dėl pozicijos, kurios Europos Sąjunga turi laikytis pagal Europos Sąjungos ir Tarptautinės civilinės aviacijos organizacijos bendradarbiavimo memorandumą, kuriuo grindžiamas glaudesnis bendradarbiavimas, įsteigtame Jungtiniame komitete dėl pranešimų apie civilinės aviacijos avarijas ir incidentus srities bendradarbiavimą reglamentuojančios darbo tvarkos priėmimo, kuriuo skiriamas Europos Sąjungai atstovaujantis pirmininkas Jungtiniame komitete
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2012 m. kovo 8 d.
Tarybos sprendimą (2012/243/ES) dėl Europos Sąjungos ir Tarptautinės civilinės aviacijos organizacijos bendradarbiavimo memorandumo, kuriuo grindžiamas glaudesnis bendradarbiavimas, sudarymo ir su tuo susijusios procedūrinės tvarkos nustatymo (1), ypač į jo 4 straipsnio 1 dalį, kadangi: (1)
2011 m. balandžio 28 d.
Monrealyje, o gegužės 4 d. – Briuselyje pasirašytas Europos Sąjungos ir Tarptautinės civilinės aviacijos organizacijos bendradarbiavimo memorandumas, kuriuo grindžiamas glaudesnis bendradar­ biavimas.
Iki Bendradarbiavimo memorandumo įsigaliojimo šis memorandumas buvo laikinai taikomas nuo jo pasirašymo dienos;
(2)
Bendradarbiavimo memorandumas Sąjungos vardu patvirtintas Sprendimu (2012/243/ES).
Bendradarbiavimo memorandumas įsigaliojo 2012 m. kovo 8 d.;
(3)
pagal Bendradarbiavimo memorandumo 3.3 dalį Šalys gali nustatyti darbo tvarką ir ja apibrėžti bendrai sutartus mechanizmus ir procedūras, būtinus tam, kad būtų galima veiksmingai vykdyti Bendradarbiavimo memorandumo prieduose nustatytą bendradarbiavimo veiklą;
(4)
Bendradarbiavimo memorandumo 7.1 dalimi įsteigiamas Jungtinis komitetas, kurį sudaro kiekvienos Šalies atstovai.
Pagal 7.3 dalies c punktą Jungtinis komitetas turi priimti Bendradarbiavimo memorandumo priedus ir darbo tvarką priedų taikymo srityje;
(5)
remdamosi 2011 m. rugsėjo 21 d. patvirtinta darbo tvarka, Šalys sėkmingai bendradarbiavo pranešimų apie civilinės aviacijos avarijas ir incidentus srityje.
Atsižvelgiant į pokyčius šioje srityje ir visų pirma į tai, kad Europos Sąjungos aviacijos saugos agentūra perėmė atitinkamas Jungtinio tyrimų centro funkcijas, 2011 m. rugsėjo 21 d. patvirtintą darbo tvarką reikėtų pakeisti nauja Šalių darbo tvarka, reglamentuojančia pranešimų apie civilinės aviacijos avarijas ir incidentus srities bendradarbiavimą.
Naują darbo tvarką numatoma priimti būsimame Jungtinio komiteto posėdyje;
(6)
pagal Tarybos sprendimo dėl Bendradarbiavimo memorandumo sudarymo 4 straipsnio 1 dalį Komisija, pasikonsultavusi su Tarybos paskirtu specialiuoju komitetu ir visapusiškai atsižvelgdama į jo nuomonę, nustato poziciją, kurios Sąjunga turi laikytis Jungtiniame komitete, dėl sprendimų, susijusių darbo tvarka;
(7)
su specialiuoju komitetu konsultuotasi 2022 m. sausio 25 d.;
(8)
todėl turėtų būti priimta pozicija, kurios Sąjunga turi laikytis Jungtiniame komitete, dėl pranešimų apie civilinės aviacijos avarijas ir incidentus srities bendradarbiavimą reglamentuojančios darbo tvarkos priėmimo;
(1) OL L 121, 2012 5 8, p. 16.